Chris Williams (academydd)

Academydd o Gymru oedd yr Athro Chris Williams (9 Mawrth 1963 – 4 Ebrill 2024). Roedd yn fwyaf adnabyddus am ei waith ar olygu dyddiaduron Richard Burton."The Richard Burton Diaries ed by Chris Williams: review", The Telegraph, 28 October 2012. Accessed 10 November 2013

 Bywyd cynnar ac addysg 
Ganwyd Christopher Mark Williams yn Griffithstown, Sir Fynwy (Torfaen bellach), i Peter a Josephine Williams. Treuliodd dair mlynedd cyntaf ei fywyd yng Nghasnewydd, ond symudodd ei deulu wedyn i Swindon, lle gwnaeth e Lefel O ac A. Treuliodd flwyddyn yn y fyddin cyn mynychu Coleg Balliol, Rhydychen.

 Gyrfa 
Wedi graddio o Rhydychen, astudiodd am ddoethuriaeth ym Mhrifysgol Caerdydd cyn dod yn ddarlithydd yno.Honourable Society of Cymmrodorion. Accessed 10 November 2013

Wedi hynny gweithiodd ym Mhrifysgol Morgannwg ac yn 2005 daeth yn Athro Hanes Cymru a Chyfarwyddwr y Sefydliad Ymchwil y Celfyddydau a'r Dyniaethau ym Mhrifysgol Abertawe. Roedd yn Gomisiynydd Brenhinol gyda Comisiwn Brenhinol Henebion Cymru ac yn Gadeirydd Menter Ysgolion y Dreftadaeth Gymreig.2012 Welsh Heritage Schools Initiative. Accessed 10 November 2013 Yn 2013 dychwelodd i Brifysgol Caerdydd.

Roedd Williams yn Bennaeth Coleg y Celfyddydau, Astudiaethau Celtaidd a Gwyddorau Cymdeithasol, ac yn Athro Hanes yng Ngholeg Prifysgol Cork, Iwerddon, o 2017 i 2024."Two major appointments for UCC", UCC News Archive, 2017 Press Releases, 11 April 2017. Accessed 9 December 2020

Yn 2016 fe'i etholwyd yn Gymrawd Cymdeithas Ddysgedig Cymru.

 Ymchwil 
Cyhoeddwyd ei argraffiad o ddyddiaduron Burton gan Yale University Press.Yale University Press. Accessed 10 November 2013 Rhoddwyd y dyddiaduron i Brifysgol Abertawe gan weddw Burton, Sally Burton, yn 2006.Swansea University School of Arts & Humanities . Accessed 10 November 2013"The truth behind the great Richard Burton myth?", Wales Online, 13 Oct 2010. Accessed 10 November 2013 Ysgrifennodd yn helaeth ar Faes glo De Cymru a hanes Cymru fodern. Yn fwy diweddar ysgrifennodd ar hanes gartwnau a gwawdluniau gwleidyddol yng ngwledydd Prydain o'r 18 ganrif i'r Ail Ryfel Byd.UCC Research Profile: Chris Williams. Accessed 9 December 2020

Bywyd personol
Roedd yn briod â Siobhan hyd eu hysgariad yn 1993 a ganwyd mab iddynt. Ail-briododd i Sara (nee Spalding) yn 2003, a chawsant ddau fab.

Darlithiodd ar fynydda yng Nghymru ac o gwmpas y byd. Roedd yn gerddwr brwd a dringodd La Breche De Rolland yn y Pyrenees Ffrengig, Ben Nevis, Yr Wyddfa a Pen-y-Fan.

Bu farw o drawiad ar y galon ar 4 Ebrill 2024.

Llyfryddiaeth
B. L. Coombes (cyfres Writers of Wales) (gyda William D. Jones; 1999) 
With Dust Still in His Throat: A B.L.Coombes Anthology (gyda Bill Jones; 1999)
Postcolonial Wales (golygydd, gyda Jane Aaron; 2005)
Robert Owen and his Legacy (golygydd, gyda Noel Thompson; 2011)
The Richard Burton Diaries (golygydd; 2012)
The Gwent County History, cyfr. 4 (golygydd, gyda Sian Rhiannon Williams; 2011)
The Gwent County History, cyfr. 5 (golygydd, gyda Andy Croll; 2013)

 Cyfeiriadau 

Categori:Academyddion Prifysgol Abertawe
Categori:Cymrodyr y Gymdeithas Ddysgedig Cymru
Categori:Cyn-fyfyrwyr Prifysgol Caerdydd
Categori:Cyn-fyfyrwyr Coleg Balliol, Rhydychen
Categori:Genedigaethau 1963
Categori:Hanesyddion yr 21ain ganrif o Gymru
Categori:Marwolaethau 2024